CELEX: 62015TN0221
Language: mt
Date: 2015-05-05 00:00:00
Title: Kawża T-221/15: Rikors ippreżentat fil-5 ta’ Mejju 2015 – Arbuzov vs Il-Kunsill

24.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/36
            
         Rikors ippreżentat fil-5 ta’ Mejju 2015 – Arbuzov vs Il-Kunsill
   (Kawża T-221/15)
   (2015/C 279/44)
   Lingwa tal-kawża: iċ-Ċek
   
      Partijiet
   
   
      Rikorrenti: Arbuzov (Kjev, l-Ukrajna) (rappreżentant: M. Machytková, avukat)
   
      Konvenut: Il-Kunsill
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2015/364, tal-5 ta’ Marzu 2015, li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna, u r-Regolament ta’ Implimentazzjoni tal-Kunsill (UE) 2015/357, tal-5 ta’ Marzu 2015, li jimplimenta r-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna, sa fejn dawn jirrigwardaw lir-rikorrenti; u
            
         
               —
            
            
               tikkundanna lill-Kunsill tal-Unjoni Ewropea jirrimborsa lir-rikorrenti l-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-ksur tad-dritt tagħha għal amministrazzjoni tajba
               
                           —
                        
                        
                           F’dan ir-rigward, ir-rikorrenti tinvoka ksur tad-dritt tagħha għal amministrazzjoni tajba, iggarantit bl-Artikolu 41(1) u (2)(a) u (ċ) tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) minħabba l-fatt li, fil-fehma tagħha, il-konvenut ma weriex id-diliġenza meħtieġa mingħandu li jeżamina bir-reqqa’ u b’imparzjalità l-elementi kollha rilevanti tal-każ tar-rikorrenti.
                        
                     
         
               2.
            
            
               It-tieni motiv ibbażat fuq il-ksur tad-dritt tagħha għall-proprjetà
               
                           —
                        
                        
                           F’dan ir-rigward, ir-rikorrenti ssostni li l-konvenut kisier id-dritt għall-proprjetà ggarantit lir-rikorrenti permezz tal-Artikolu 17(1) tal-Karta u tal-Artikolu 1 tal-Protokoll addizzjonali Nru 1 tal-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali, inkwantu, wara l-ksur tad-dritt tagħha għal amministrazzjoni tajba, il-konvenut adotta l-atti kkontestati li jillimitaw id-dritt għall-proprjetà tar-rikorrenti mingħajr raġuni legali u b’kuntrast mal-kundizzjonijiet elenkati fl-Artikolu 52(1) tal-Karta.